Nuwe Eskom-raad dán aangestelLynne Brown, minister van openbare ondernemings (Foto: ANA) ŉ Beampte van die departement van openbare betrekkinge het Donderdag bevestig dat Eskom se nuwe raad Vrydag aangekondig sal word. Die name is tydens Woensdag se kabinetsvergadering bespreek, maar Lynne Brown, minister van openbare betrekkinge, se woordvoerder, Col Cruywagen, het gesê die aankondiging sal voor die einde van Vrydag se sakedag gemaak word. Dié kragreus is tans midde ŉ parlementêre ondersoek na beweerde staatskaping en gaan gebuk onder skerp kritiek oor bewerings dat hoofbeamptes glo onder die invloed van die Guptas was toe kontrakte uitgedeel is. Daar is oorspronklik verwag dat die raad reeds 30 November aangestel sou wees, maar dit is geskuif weens ŉ kabinetsvergadering wat uitgestel is.